Levotiroksin

## Definicija 
**Levotiroksin**, znan i kao **L-tiroksin**, izvedeni je oblik hormona štitnjače tiroksina (T4). Koristi se za liječenje nedostatka hormona štitnjače, uključujući teški oblik poznat kao *myxedema coma*.

Može se koristiti i za liječenje i prevenciju određenih tipova tumora štitaste žlijezde. Nije naznačen za gubitak težine. Levotiroksin se uzima oralno ili se daje intravenska injekcija. i izbor je liječenja za ljude sa hipotireozom, koji često trebaju doživotnu terapiju hormonima štitnjače.

Može se koristiti i za liječenje gušavosti (strume), putem njegove sposobnosti da snizi nivo tireostimulirajućeg hormona (TSH), što se smatra induciranjem guše. Levotiroksin se također koristi kao interventna terapija kod osoba sa čvornatom štitnjačom ili rakom štitnjače za suzbijanje sekrecije TSH. Podgrupa ljudi s hipotireozom liječenih odgovarajućom dozom levotiroksina ispoljit će kontinuirane simptome uprkos razinama TSH u normalnom rasponu.

Također se koristi za liječenje *myxedema coma*, koji je teški oblik hipotireoze okarakteriziran promjenama mentalnog statusa i hipotermijom. Nakon uspostavljanja doziranja,  prikladne su godišnje ili polugodišnje kliničke procjene i praćenje TSH.. Levotiroksin se uzima natašte oko pola sata do sata prije jela. Kao takva, nadomjesna terapija štitnjače uzima se obično 30&nbsp;minuta prije jela ujutro. Doze levotiroksina koje normalizuju serumski TSH možda neće normalizirati abnormalne nivoe LDL holesterola i ukupnog holesterola.

Loša usklađenost  u uzimanju lijeka najčešći je uzrok povišenih nivoa TSH kod ljudi koji primaju odgovarajuće doze levotiroksina. Za oralne tablete, nesposobnost gutanja kapsule je dodatna kontraindikacija.

Prevelika doza levotiroksina izaziva hipertireozu. Predoziranje može rezultirati srčanim palpitacijama, bolovima u trbuhu, mučninom, anksioznošću, konfuzijom, uznemirenošću, nesanicom, gubitkom težine i povećanim apetitom. Alergijske reakcije na lijek karakteriziraju simptomi kao što su otežano disanje  ili oticanje lica i jezika. Akutno predoziranje može izazvati vrućicu, hipoglikemiju, zatajenje srca, komu i neprepoznatu nadbubrežnu insuficijenciju.

Akutno masovno predoziranje može biti opasno po život; liječenje treba biti simptomatsko i podržavajuće. Masivno predoziranje može se povezati s povećanom aktivnošću simpatikusa, pa može biti potrebno liječenje beta-blokatorima.

## Interakcije 
Mnoge namirnice i druge supstance mogu ometati apsorpciju tiroksina. Supstance koje smanjuju apsorpciju su aluminij – i magnezij – koje sadrže antacide, simetikon, sukralfat, kolestiramin, kolestipol i polistiren-sulfonat. Sok grejpfruta može odgoditi apsorpciju levotiroksina, ali na osnovu studije na 10 zdravih ljudi, u dobi od 20 do 30 godina (osam muškaraca, dvije žene), možda neće imati značajan efekat na bioraspoloživost kod mladih odraslih. Studija na osam žena sugerirala je da kahva može ometati intestinalnu apsorpciju levotiroksina, iako na nivou nižem od jedenja mekinja. Određene druge supstance mogu izazvati štetne efekte koji mogu biti ozbiljni. Kombinacija levotiroksina sa ketaminom može izazvati hipertenziju,  tahikardiju; i triciklični i tetraciklični antidepresanti povećavaju svoju  toksičnost.  Smatra se da litij također može izazvati hipertireozu (ali najčešće hipotireozu) tako što utiče na metabolizam joda  same štitnjače, inhibirajući tako sintetski levotiroksin. Soja, orasi, vlakna, suplementi kalcija i suplementi gvožđa također mogu negativno uticati na apsorpciju.

Da bi se interakcije svele na minimum, proizvođač levotiroksina preporučuje da se nakon uzimanja, sačeka 30 minuta do sat vremena prije nego što se jede ili pije bilo šta što nije voda. Dalje preporučuju uzimanje ujutro natašte.

## Mehanizam djelovanja 
Levotiroksin je sintetski oblik tiroksina (T4), endogenog hormona koji luči štitnjača, koji se pretvara u svoj aktivni metabolit, L-trijodtironin (T3 ).  T4 i T3 vežu se za štitnjačne proteine receptora u jedru i uzrokuju metaboličke efekte kontrolom transkripcije DNK i sinteze proteina. Osim dejodinacije, hormoni štitnjače se također izlučuju kroz bubrege i metaboliziraju konjugacijom i glukuronidacijom. te izlučuju direktno u žuč i crijeva, gdje prolaze kroz enterohepatičku recirkulaciju.

Poluživot eliminacije je 6–7&nbsp;dana za ljude sa normalnim laboratorijskim rezultatima; 9–10 &nbsp;dana za osobe s hipotireozom; 3–4&nbsp;dana za one s hipertireozom. Hormoni štitnjače prvenstveno se eliminiraju putem bubrega (oko 80%), a izlučivanje mokraće opada s godinama. Preostalih 20% T4 eliminira se u stolici.<ref name = "LexiComp"

## Reference 
## Vanjski linkovi 
* 
* 
* 

Kategorija:Lijekovi
Kategorija:Prirodni proizvodi
Kategorija:Hormoni osi hipotalamus-hipofiza-tiroudea
Kategorija:Hormoni štitnjače
Kategorija:Jodirani derivati tirozina
Kategorija:Merckovi brendovi
Kategorija:Pfizerovi brendovi
Kategorija:Agonisti receptora hormona štitnjače
Kategorija:Štitasta žlijezda
Kategorija:Esencijalni lijekovi Svjetske zdravstvene organizacije